Afkondigings - Sondag 26 Julie 2020
Hierdie jaar was beslis nie 'n tipiese praktiese jaar vir 'n finale jaar student wat 'n predikant wil wees nie. Tog het Anuschka nie terug gestaan vir die uitdagings wat Covid-19 of 'lock down' gebied het, en steeds bied nie.
Deel van elke student se praktiese jaar is die proefpreek. Dan kom daar 'n dosent (of twee) en ander verteenwoordigers na die gemeente om te luister na hoe Anuschka preek. Familie en vriende pak gewoonlik die kerkbanke vol, en die gemeente doen ekstra moeite met eetgoed na die erediens en ook 'n lekker kuier.
Hierdie jaar is dit nie die geval nie. Anuschka preek aanlyn, en na die tyd ontmoet die rolspelers mekaar op Zoom om te gesels oor die erediens wat sy aangebied het.
Daarom plaas ons vandag die totale fokus op Anuschka se leiding in die erediens. Dis haar geleentheid om te preek, en die erediens kan dan ook nie gelees word vandag nie. Ons wil hê dat elke gemeentelid en vriend van die gemeente dit moet kyk en beleef, en soos die kerkraad lof aan God bring vir harde werk en opoffering in 2020.
Dankie Anuschka. Jy was 'n aanwins vir ons gemeente en ons is dankbaar dat jy ons gekies het vir jou praktiese jaar.
Die afkondigings volg steeds onder aan hierdie bladsy, wat ook die verjaarsdae insluit vir die week.
Ondersteun ons entrepreneurs!
26 Julie Hennie Jacobs 082 972 2575
29 Julie Mercia de Beer 083 283 2961
Willem de Beer 083 283 2961
Ronnie vd Struys 083 294 2765
30 Julie Helgard Holtzhausen 011 763 6833
31 Julie Nico Bothma 082 559 0640
Cecilia Coetzee 072 625 2411
Liefie Coetzee 084 401 0830
Banie Liebenberg 082 603 1002
Dankie aan diegene wat wil help met bemoediging van ons lidmate:
Daar is reeds lidmate wat aangedui het dat hulle wil help met hierdie bediening, maar ons benodig nog vier lidmate wat kan help. Indien jy wil deel wees, kontak die kerkkantoor.
​Indien u betrokke wil raak by die gee van kospakkies kan u vir Andries Nel kontak. Sy kontakbesonderhede is op ons webtuiste, of u kan ook die kerkkantoor kontak. As gemeente is ons ook bewus dat daar dalk meer gesinne is wat finansiële uitdagings gaan beleef in hierdie tyd. Ons kan ook help met gedeeltelike kospakkies sodat jy jou finansies kan gebruik om dit te betaal wat die gemeente nie vir jou kan doen nie
Maskers vir skole duur voort!
NB: BAIE DANKIE AAN ELKEEN WAT AL MASKERS GEMAAK HET. ONS PROJEK GAAN VOORT TE MIDDE VAN DIE SKOLE WAT WEER GESLUIT IS.
​Nog gemeentelede met Covid-19 gediagnoseer
Ons het in die afgelope week nog gevalle van die Corona Virus by gemeentelede gehad. Dis belangrik dat u kennis dra dat nie een van hierdie mense by die gemeente se geboue was nie. Persone wat dit het, is nie een in gevaar nie.
Mev Bettie Marais 082 681 7304.
Sy bied haar dienste aan om mense wat tuis siek of verswak is te versorg
Erediens 5 Julie 2020 - Jesus se uitnodiging aan ons
Verwelkoming + Afkonigings:
Goeiemôre liewe gemeente. In alle erns, dit is vir my `n groot voorreg om vanoggend `n stukkie van my hart en ook dit wat ek glo God se hart is, met julle te kom deel. Gemeente kom ons raak stil voor die Here.
Ons as gemeente het besef dat daar baie lidmate is wat eensaam is en smag na teenwoordigheid, smag na mense, daarom wil ons graag 'n bediening begin om om te sien na daardie lidmate se welstand. Indien jy graag sou wou deelraak van die bediening, kontak gerus die kerkkantoor​
05 Hester Barnard 072 133 9304
Chalé Geldenhuys ----------------
Pieter Holmes 083 437 0942
06 Mariëtte Watson 079 887 9819
07 Maxi Limper 082 260 4267
Melanie Louw 082 541 0649
Ria Visagie 082 546 5552
08 Wikus van Wyk 082 569 1463
09 Eben Haarhoff -----------------
Rina Westraad 083 507 8113
10 Eli Gilbert 078 219 8832
11 Tina Bothma 082 828 8385
Nolene Hughes ----------------
Ivan Meyer 079 555 3479
Linda van Zyl 082 464 5279
Soos in 'n dor en droeë land, 'n land sonder water.
Ja Here, soos 'n wildsbok smag na waterstrome, so smag ek na U, my God.
Gemeente genade en vrede vir julle van God die Vader, aan sy liefde is daar geen einde nie. Genade en vrede van God die Seun, hy het ons skuld gedra. En genade en vrede van God die Heilige Gees, hy maak ons nuut.
Here dankie dat ons weet dat ons na U toe kan draai, dat ons na u toe kan kom wanneer ons oorweldig is onseker is en wanneer ons moeg is. Spreek nou here u kinders luisters.
Ek wil vandag vir jou vra voel jy dalk moeg, uitgeput miskien frustreerd? Daar gaan 'n warboel van emosies binne jou aan, maar jy moet deurdruk want daar is dinge wat gedoen moet word. Dis bekommernis oor jou kinders se geleerdheid, kos maak, huis skoonmaak, dit is werk toe gaan of jy is miskien bekommerd oor nie genoeg werk nie of jy kry nie werk nie. Dan is daar nog die intense en diep verlange na jou geliefdes wat jy net nie kan sien nie.
Miskien voel jy in hierdie tyd net soos 'n mislukking? Want wanneer ons kyk op sosiale media of ons kyk na die mense om ons lyk dit asof almal alles weer onder beheer het. Asof mense so goed doen en okay is en net weer aangaan soos normaal. Maar miskien het jy in hierdie tyd nie geliefd gevoel nie. Want daar is druk op jou huwelik, druk op jou verhoudings, jou verhoudings met jou kinders met jou ouers. Finansiële druk. Ons voel al hoe meer verwyderd van mekaar, van onsself en van God.
Dan is daar hierdie illusie dat almal okay is, wat maak dat ons sukkel om eerlik te wees met mekaar en met onsself. Ons sukkel om te erken dat dit moeilik gaan en swaar gaan. Ons sukkel met die emosies wat ons ervaar. Ons voel selfs skuldig oor dit wat ons voel want ander mense het dit dalk erger as wat ons dit het.
In gestroopte tye waar ons voel asof ons uit mekaar uit val, met absolute moeg en moedeloosheid, dis wanneer God ons herinner aan sy liefde vir ons, dat hy ons nader trek met sy troue liefde en dit bring my by vandag se teks Matteus 11:25-30. Kom ons lees saam hierdie teks wat bekend staan as God se uitnodiging. Want liewe gemeente God nooi jou vanoggend uit.
25Daardie tyd het Jesus gesê: "Ek prys U, Vader, Here van hemel en aarde, dat U hierdie dinge vir slim en geleerde mense verberg het en dit aan eenvoudiges bekend gemaak het. 26Ja, Vader, so was dit u genadige bedoeling.27"My Vader het alles aan My toevertrou, en niemand ken die Seun nie, behalwe die Vader; en ook ken niemand die Vader nie, behalwe die Seun en elkeen aan wie die Seun Hom wil bekend maak.
Ek dink dat wanneer ons hierdie teks lees is daar moontlik 'n paar vrae wat by ons opkom. Die eerste is: Wie is die slim en geleerde mense en wie is die eenvoudiges. Die slim en geleerde mense waarvan ons lees is die Skrifgeleerdes en die Fariseërs of die Joodse geestelike leiers. Teenoor die eenvoudiges wat die gewone mense van die land is. Die geleerdes het geglo daar sekere wette en reëls was wat die mense kon doen vir God se verlossing.
Met ander woorde hulle het geglo dat elke mens tog in staat is om sy of haar eie redding te bewerk deur jou eie pogings om die wet van God so goed as moontlik te onderhou. Die groot probleem met hierdie is altyd die vraag wanneer het jy dan nou genoeg gedoen om jou eie redding te bewerk. Want die geleerdes het soveel reëls en regulasies gehad.
Die tweede vraag is: wie is hierdie mense wat so uitgeput en oorlaai is en waarvan was hulle so uitgeput en oorlaai? Hierdie oorlaaides is mense wat moeg was van die oneindige eise van die Joodse wet. Hulle was moeg vir godsdiens! Daar was iets soos 613 voorskrifte in die Joodse wet. Daarom praat Jesus so oor hulle in Mattheus 23:4: "Hulle bind swaar en ondraaglike laste saam en sit dit op mense se skouers, maar self wil hulle nie 'n vinger verroer om dit self te dra nie. Om die wet en al die ekstra regulasietjies te probeer onthou en nakom was hierdie vermoeide en moedelose lewe sonder uitsig en vreugde. Dis hierdie oneindige las om deels of ten volle jou eie verlossing te moet bewerk.
Watter ongelooflike genade. God wat deur Sy Seun na ons toe kom nie met oordeel op Sy lippe nie, maar met hierdie uitnodiging: Kom na My toe. Daardie een woord: Kom! Wys ons God se gesindheid teenoor ons- Sy hart teenoor sondaars en belastes en vermoeides.
Wat is Jesus se sagte juk en ligte las? Die juk was hierdie bekende simbool vir die Jode in die tyd van Jesus se aardse optrede. Jukke is op die nekke en skouers van diere soos osse en ook slawe en oorlogsgevangenes geplaas om daarmee aan te dui dat hulle onder iemand anders se beheer was. Die juk was dus hierdie simbool van onderdrukking en slaaf wees en laste dra soos byvoorbeeld die osse moes doen.
Gemeente ek en jy leef vandag met swaar laste en harde jukke van goed wat ons op onsself gelaai het. Die juk
van gewoontes en tradisies en reëls wat ons bo die Here Jesus verhef. Ons dra die juk van ontevredenheid omdat ons onsself die hele tyd met ander vergelyk. Ons dra die juk van ondankbaarheid omdat ons onvergenoegd is met wat ons het. En hier sit ons, uitgeput en oorlaai (en dit is maar net Julie-maand). En die Een wat ons nodig het is Jesus. Kom na My toe. Pak af. Maak ligter, leef eenvoudiger, kry my in jou fokus, want Ek is genoeg!
As jy Jesus kies draai Hy jou lewe op sy kop, want …Dan is jy gelukkig selfs al het jy nie alles nie. Is jy tevrede selfs al is jy siek of kry jy swaar of sukkel jy. Dan gee jy weg, terwyl ander vashou en opgaar. Dan het jy lief en vergewe jy as ander haat en verwyt. Jou lewe verander as jy Jesus het.
Een ding wat ek keer op keer in hierdie tyd moes leer is dat dit okay is om nie okay te wees nie. Dat moegheid en swakheid nie my as mens definieer nie. Dis in hierdie tyd wat ons besef dat ons afhanklik van God is. Dat ons nie op ons eie kragte en vermoeëns kan staat maak nie. Dis in hierdie afhanklikheid wat ons besef dat ons klein en kwesbaar is en dat ons nie altyd okay hoef te wees nie. Dis in hierdie tye wat ons sosiale kontak min is waarin ons onsself opnuut moet herinner aan wie ons is. Want ons is eerstens 'n kind van God en nie sommer enige kind nie. Ons is geliefde kinders van God.